TT201805

Tagok Tanácsa (délelőtt)

 * Kezdés: 2018. május 22. 10:00
 * Behívószám (tárgyalóteremből vagy Vidyo klienssel): 003655125804
 * Böngészőn keresztüli elérés: https://pxp.niif.hu, konferencia név: 5804
 * Élő közvetítés (hozzászólás nem lehetséges): https://vvc.niif.hu/mcu_booking/live/852

eduID Workshop (délután)

 * Kezdés: 2018. május 22. 12:30
 * Behívószám (tárgyalóteremből vagy Vidyo klienssel): 003655127389
 * Böngészőn keresztüli elérés: https://pxp.niif.hu, konferencia név: 7389
 * Élő közvetítés (hozzászólás nem lehetséges): https://vvc.niif.hu/mcu_booking/live/853

Szószedet
A módosítások elsősorban megfogalmazási pontosítások. Új elemként jelenik meg az "EduID" fogalom meghatározás, amely a teljes föderációt jelenti a HREF föderáció szinonimájaként. Pontosításra kerültek azok a mesterségesen generált (a gyakorlatban nem használt) fogalmak, amelyek megkülönböztetik azt, hogy az IdP illetve az SP intézmény, vagy infrastrukturális- vagy szoftverkomponens értelemben értendők-e.

Módosításokat tartalmazó változat: https://eduid.hu/wp-content/uploads/2018/05/HREFGlossary-201805-tracked.odt

IdP műszaki előírások
A módosítások elsősorban megfogalmazási pontosítások. Az ajánlott attribútumok közé bekerült az 'sn' és a 'givenName', a kötelező attribútumok közül kikerült a 'schacHomeOrganizationType'. Engedélyezettek lettek a 2048 bites RSA kulcsoknál magasabb kriptográfiai védelmet nyújtó egyéb kulcsok is. Pontosításra kerültek a domain használati szabályok. A teszt felhasználók alkalmazásának körét pontosítottuk.

Módosításokat tartalmazó változat: https://eduid.hu/wp-content/uploads/2018/05/HREFRequirementsIdP2-201805-tracked.odt

SP műszaki előírások
Az RSA kulcsokról szóló pont az IdP-nél megadott módon változott. Elvárás a nyilvánosan elérhető adatkezelési dokumentum.

Módosításokat tartalmazó változat: https://eduid.hu/wp-content/uploads/2018/05/HREFRequirementsSP2-201805-tracked.odt

Föderációs Operátor szolgáltatások
Jelentősebb változtatások történtek a dokumentumon.

Kikerültek belőle a "Kiegészítő szolgáltatások", amelyek a gyakorlatban sohasem működtek valódi szolgáltatásként. A Föderációs Operátor ügyfélszolgálata - a tényeknek megfelelően - best effort-jelleggel működik, e-mailes megkeresésekre válaszol.

Bekerült új szolgáltatásként a Dinamikus metadata szolgáltatás (MDX) és az Autorizációs szolgáltatás (HEXAA).

Módosításokat tartalmazó változat: https://eduid.hu/wp-content/uploads/2018/05/FedOpServices-hu-201805-tracked.odt

Policy
A Szószedetben, ill. más dokumentumokban történt változások átvezetése történt. Érdemi módosítás, hogy bármely oktatással foglalkozó intézmény tag lehet, illetve az, hogy az adatkezelési szabályzatnak nyilvánosnak kell lennie.

Módosításokat tartalmazó változat: https://eduid.hu/wp-content/uploads/2018/05/HREFPolicy12-201805-tracked.odt

Metadata Specifikáció
Teljesen új dokumentumstruktúra készült. Meghatározza a metadata előállítási folyamatát, a használatuk módját, pontosítja az eduGAIN szerepét, illetve információkat tartalmaz a metadata hitelességét és aktualitását garantáló infrastruktúráról.

Új változat: https://eduid.hu/wp-content/uploads/2018/05/HREFMetadataSpec2.odt

Attribútum Specifikáció
Jelentős szerkezeti változások, ám tartalmilag csak nagyon kevés dolog módosult. A legtöbb esetben a meglévő, nemzetközi használatban levő sémadokumentumra hivatkozunk, a specifikáció csak az eltérő (szigorúbb) értelmezésű attribútumokkal foglalkozik (pl. az eduPersonPrincipalName újra nem kiosztható, stb). Fontos, hogy az eduGAIN-ben lévő többi intézményre az eduID megkötései nem vonatkoznak, így ha egy eduGAIN-be publikált SP használni kívánja az attribútumokat, akkor kizárólag a sémákban meghatározott dolgokat feltételezheti!

A dokumentumból kikerült több olyan attribútum, amelyet ismereteink szerint nem használnak a föderációs tagok.

Új változat: https://eduid.hu/wp-content/uploads/2018/05/HREFAttributeSpec2-201805-tracked.odt

Szerződés
A szerződés szövegén csak kisebb változtatások történtek (pl. NIIF Intézet -> KIFÜ). Az új szerződésekből kikerültek a cirkalmas felmondási feltételek. A régi szerződések nem változtak.

Lényeges változás, hogy az egyoldalú Csatlakozási Nyilatkozat kikerült a konstrukcióból.


 * Tagi szerződés minta
 * Partner szerződés (magyar) minta
 * Partner szerződés (angol) minta